
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 653 

25 Μαΐου 2006 


Α ΠΟΦΑΣΕΙ Σ 

Αριθμ. 263313 

Πρόγραμμα οικονομικών ενισχύσεων για την εφαρμογή 
και τήρηση προτύπων (Ηλεκτρονική Σήμανση των αιγο¬ 
προβάτων) σε εκτέλεση του Μέτρου 5.1 του Εγγράφου 
Προγραμματισμού Αγροτικής Ανάπτυξης (Ε.Π.Α.Α.)». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 
(Αριθμ. Απόφασης 655) 

Έχοντας υπόψη : 

1. Τις διατάξεις : 

α) Του άρθρου 22 παρ. 2 περίπτωση γ' του ν. 992/1979 
«Περί οργανώσεως των διοικητικών υπηρεσιών για την 
εφαρμογή της Συνθήκης προσχώρησης της Ελλάδος 
στις Ευρωπαϊκές Κοινότητες και ρύθμιση συναφών και 
οργανωτικών θεμάτων (Φ.Ε.Κ. 280/Α/79). 

β) Του άρθρου 1 παρ. 4 του ν.δ. 131/1974 «Περί παροχής 
οικονομικών ενισχύσεων εις την γεωργικήν, κτηνοτρο- 
φική, δασική και αλιευτική παραγωγή» (Α 220) όπως 
τροποποιήθηκε με το άρθρο 4 παρ. 2 του ν. 1409/1983 
τροποποίηση και συμπλήρωση των διατάξεων του ν.δ. 
131/1974 «Περί παροχής οικονομικών ενισχύσεων εις την 
γεωργικήν, κτηνοτροφική, δασική και αλιευτική παρα¬ 
γωγή και άλλες διατάξεις». 

γ) Του άρθρου 39 παρ.10 του ν. 2065/1992, που αφορά 
τις κοινές αποφάσεις των Υπουργών Αγροτικής Ανά¬ 
πτυξης και Τροφίμων και Οικονομίας και Οικονομικών 
για έγκριση οικονομικών ενισχύσεων. 

δ) Του άρθρου 1, παρ. 1, 2, 3 και 4 του ν. 1338/1983 
«Εφαρμογή του Κοινοτικού Δικαίου »(Α'34) όπως τροπο¬ 
ποιήθηκε από το άρθρο 6 του ν. 1440/1984« Συμμετοχή 
της Ελλάδας στο κεφάλαιο, τα αποθεματικά και τις 
προβλέψεις της Ευρωπαϊκής Τράπεζας Επενδύσεων στο 
Κεφάλαιο της Ευρωπαϊκής Κοινότητας Ανθρακος και 
Χάλυβος και του Οργανισμού Εφοδιασμού ΕΥΡΑΤΟΜ » 
(Α' 70) και του άρθρου 65 του ν. 1982 (Α' 101). 

ε) Του άρθρου 90 του Κώδικα Νομοθεσίας για την 
Κυβέρνηση και Κυβερνητικά Όργανα, που τέθηκε σε 
ισχύ με το άρθρο πρώτο του Προεδρικού Διατάγματος 
63/2005 (Α' 98) «Κωδικοποίηση για την Κυβέρνηση και 
τα Κυβερνητικά Όργανα». 

στ) Των άρθρων 13-29 ν. 2637/1998 (Α’ 200) «Σύσταση 
ΟΠΕΚΕΠΕ» όπως τροποποιήθηκαν και συμπληρώθηκαν 
με το άρθρο 4 του Ν 2732/99 ( Α'154) και το άρθρο 24 
του ν. 2945/2001 ( Α’ 223)». 

2. Τον Καν.(ΕΚ) 1257/1999 του Συμβουλίου για την στή¬ 


ριξη της αγροτικής ανάπτυξης από το ΕΓΤΠΕ, και για 
την τροποποίηση και κατάργηση ορισμένων κανονι¬ 
σμών όπως τροποποιήθηκε και ισχύει με τον Καν(ΕΚ) 
αριθμ. 1783/2003 του Συμβουλίου της 29ης Σεπτεμβρίου 
2003. 

3. Τον Καν. (ΕΚ) 817/2004 της Επιτροπής «σχετικά με 
τους λεπτομερείς κανόνες εφαρμογής του Καν. (ΕΚ) 
αριθμ. 1257/1999 του Συμβουλίου για τη στήριξη της 
αγροτικής ανάπτυξης από το ΕΓΤΠΕ». 

4. Τον Καν.(ΕΚ) 1258/99 του Συμβουλίου «Περί χρημα¬ 
τοδότησης της Κοινής Γεωργικής Πολιτικής». 

5. Τον Καν. 1663/1995 της Επιτροπής «Περί εκκαθάρι¬ 
σης λογαριασμών» όπως τροποποιήθηκε με τον Καν(ΕΚ) 
2245/1999. 

6. Τον Καν. (ΕΚ) 1782/2003 του Συμβουλίου για τη 
θέσπιση κοινών κανόνων για τα καθεστώτα άμεσης 
στήριξης στα πλαίσια της κοινής γεωργικής πολιτικής 
και για τη θέσπιση ορισμένων καθεστώτων στήριξης 
για τους γεωργούς και για την τροποποίηση των κα¬ 
νονισμών (ΕΟΚ) αριθμ. 2019/1993, (ΕΚ) αριθμ. 1452/2001, 
(ΕΚ) αριθ. 1453/2001, (ΕΚ) αριθμ. 1454/2001, (ΕΚ) αριθ. 
1868/1994, (ΕΚ) αριθμ. 1251/1999, (ΕΚ) αριθμ. 1254/1999, 
(ΕΚ) αριθ. 1673/2000, (ΕΟΚ) αριθμ. 2358/71 και (ΕΚ) αριθμ. 
2529/2001, όπως ισχύει κάθε φορά. 

7. Τον Καν.(ΕΚ) 796/2004 της Επιτροπής σχετικά με τη 
θέσπιση λεπτομερών κανόνων για την εφαρμογή της 
πολλαπλής συμμόρφωσης, της διαφοροποίησης και του 
ολοκληρωμένου συστήματος διαχείρισης και ελέγχου 
που προβλέπονται στον κανονισμό (ΕΚ) αριθμ. 1782/2003 
του Συμβουλίου για τη θέσπιση κοινών κανόνων για τα 
καθεστώτα άμεσης στήριξης στα πλαίσια της κοινής 
γεωργικής πολιτικής και για τη θέσπιση ορισμένων κα¬ 
θεστώτων στήριξης για τους γεωργούς. 

8. Τον Καν. (ΕΚ) 21/2004 του Συμβουλίου για τη θέ¬ 
σπιση συστήματος αναγνώρισης και καταγραφής των 
αιγοπροβάτων και για την τροποποίηση του Καν(ΕΚ) 
αριθμ. 1782/2003 και των Οδηγιών 92/102/ΕΌΚ και 
64/432/ΕΟΚ. 

9. Τον Καν. (ΕΚ) 599/2004 της Επιτροπής σχετικά με την 
καθιέρωση εναρμονισμένου υποδείγματος πιστοποιητι¬ 
κού και απολογισμού επιθεώρησης για το ενδοκοινοτικό 
εμπόριο ζώων και προϊόντων ζωικής προέλευσης. 

10. Το π.δ. 84/1995 «Αναγνώριση και καταγραφή των 
ζώων σε συμμόρφωση προς την οδηγία 92/102/ΕΌΚ του 
Συμβουλίου» (Α’ 52 ). 

11. Το π.δ. 121/2004 «Διορισμός Υπουργών και Υφυ¬ 
πουργών» (Α' 84). 

12. Την υπ’ αριθμ. 37930/ΔΙΌΕ 1264/14.10.2005 κοινή 
απόφαση του Πρωθυπουργού και του Υπουργού Οικο- 

νομίας & Οικονομικών «Καθορισμός αρμοδιοτήτων των 
Υφυπουργών Οικονομίας & Οικονομικών» 

13. Την υπ’ αριθμ. 271562/2002 απόφασης του Υπουργού 
Γεωργίας «Περί εγκρίσεως του ΟΠΕΚΕΠΕ ως Οργανι¬ 
σμού Πληρωμής» ( ΒΊ042 ). 

14. Την υπ’ αριθμ. 394555/2000 κοινής υπουργικής από¬ 
φασης Υπουργών ΥΠΕΣΔΑ και Γεωργίας ( ΒΊ324 ). 

15. Την υπ’ αριθμ. Υ1/2004 απόφασης του Πρωθυπουρ¬ 
γού «Μεταβολή τίτλων Υπουργείων και καθορισμός της 
σειράς τάξης των Υπουργείων» (Α'84). 

16. Την υπ’ αριθμ. 227200/2002 απόφασης του Υπουρ¬ 
γού Γεωργίας «Περί αρμοδιοτήτων των Δ/νσεων 
του Υπουργείου Γεωργίας μετά την κατάργηση της 
ΓΕ.ΔΙΔΑΓΕΠ»(Β’215 ). 

17. Την υπ’ αριθμ. 389578/21.11.2000 κοινής απόφασης 
των Υπουργών Οικονομικών και Γ εωργίας «Κανονισμός 
διαδικασίας πληρωμών του ΟΠΕΚΕΠΕ-Ν.Π.Ι.Δ. των ενι¬ 
σχύσεων που βαρύνουν τον ΕΛΕΓΕΠ» (Β'1470). 

18. Την υπ’ αριθμ. 263493/27.7.2004 κοινή υπουργική 
απόφαση (ΒΊ253) «Συμπληρωματικά μέτρα για την εφαρ¬ 
μογή του συστήματος αναγνώρισης και καταγραφής 
των εκμεταλλεύσεων αιγοπροβάτων και του ζωικού 
τους κεφαλαίου σε εφαρμογή του Καν. (ΕΚ) 21/2004 
του Συμβουλίου». 

19. Την υπ’ αριθμ. Ε(2000) 2733/27.9.2000 απόφαση Ε.Ε. 
με την οποία εγκρίθηκε το Σχέδιο Αγροτικής Ανάπτυξης 
- Τμήμα Εγγυήσεων 2000 - 2006 ως Έγγραφο Προ¬ 
γραμματισμού Αγροτικής Ανάπτυξης, την αριθμ. Ε(2003) 
3139/22.8.2003 απόφαση της Ευρωπαϊκής Επιτροπής για 
την έγκριση τροποποιήσεων του ΕΠΑΑ και την υπ’ αριθμ. 
(02005) 1690/31.05.2005 απόφαση της Ευρωπαϊκής Επι¬ 
τροπής με την οποία εγκρίθηκαν οι άξονες 5 και 6 του 
ΕΠΑΑ. 

20. Το υπ’ αριθμ. λ/Ι/7105/Β©ν1.-ΕΙ_/21.1.1999 έγγραφο 
εργασίας της Ευρωπαϊκής Επιτροπής σχετικά με την 
αύξηση του ποσοστού ελέγχου σε περίπτωση διαπί¬ 
στωσης σημαντικών παρατυπιών. 

21. Την υπ’ αριθμ. 324032/24.12.2004 κοινή απόφαση 
Υπουργών Οικονομίας & Οικονομικών, Περιβάλλοντος 
Χωροταξίας & Δημοσίων Έργων, Αγροτικής Ανάπτυξης 
& Τροφίμων «Εφαρμογή του καθεστώτος της πολλαπλής 
συμμόρφωσης και λοιπά συμπληρωματικά μέτρα σε εκτέ¬ 
λεση του Καν. 1782/2003 του Συμβουλίου» (Β' 1921). 

22. Την υπ’ αριθμ. 272080/6.9.2002 (Β'1258) απόφαση του 
Υπουργού Γεωργίας περί τροποποίησης της υπ’ αριθμ. 
371352/16.5.2001 απόφασης περί« Σύστασης - Οργάνω¬ 
σης Ειδικής Υπηρεσίας στο Υπουργείο Γεωργίας με τον 
τίτλο Αρχή Διαχείρισης Εγγράφου Προγραμματισμού 
Ε.Π.Α.Α.» και κατάργηση της αριθ.371351/16.5.2001 Απόφα¬ 
σης περί« Σύστασης - Οργάνωσης Ειδικής Υπηρεσίας 
στο Υπουργείο Γ εωργίας με τον τίτλο Αρχή Διαχείρι¬ 
σης Εγγράφου Προγραμματισμού Αγροτικής Ανάπτυ¬ 
ξης» όπως τροποποιήθηκε με την αριθ.230627/24.2.2004 
(Β'416) και την υπ’ αριθμ. 301481/22.10.2004 (Β' 1621). 

23. Την υπ’ αριθμ. 254820/4.6.2004 απόφαση του Υπουρ¬ 
γού Αγροτικής Ανάπτυξης και Τροφίμων «Μεταβίβαση 
στους Γ ενικούς Γ ραμματείς, Ειδικό Γ ραμματέα, Γ ενικούς 
Διευθυντές, Διευθυντές και Τμηματάρχες της εξουσίας 
να υπογράφουν με «Εντολή Υπουργού» (Β' 832). 

24. Το γεγονός ότι από την παρούσα προκαλείται 
δαπάνη σε βάρος του Τακτικού Προϋπολογισμού όπως 
περιγράφεται στο Κεφάλαιο ΣΤ' της παρούσας, απο¬ 
φασίζουμε: 

ΚΕΦΑΛΑΙΟ Α' 

ΣΥΓΧΡΗΜΑΤΟΔΟΤΟΥΜΕΝΟ ΜΕΤΡΟ 

Αρθρο 1 
Σκοπός 

Σκοπός της παρούσας απόφασης είναι ο καθορισμός 


και η έγκριση του πλαισίου εφαρμογής του καθεστώ¬ 
τος ενίσχυσης του Μέτρου 5.1 «Εφαρμογή και Τήρηση 
Προτύπων» του Άξονα 5 «ΤΗΡΗΣΗ ΠΡΟΤΥΠΩΝ» του Εγ¬ 
γράφου Προγραμματισμού Αγροτικής Ανάπτυξης (ΕΠΑΑ) 
όπως ισχύει κάθε φορά. 

Άρθρο 2 

Καθεστώς Ενίσχυσης 

1. Εγκρίνεται η εφαρμογή του καθεστώτος ενίσχυ¬ 
σης: 

-Εφαρμογή και τήρηση προτύπων. 

2. Οι δικαιούχοι, το ύψος ενίσχυσης, η διαδικασία 
ένταξης και πληρωμής του καθεστώτος ορίζονται στη 
συνέχεια. 

Άρθρο 3 

Υπηρεσίες και Φορείς Εφαρμογής 

• Αρμόδια Υπηρεσία για το σχεδίασμά, προγραμματι¬ 
σμό, συντονισμό, παρακολούθηση και αξιολόγηση του 
μέτρου 5.1 του ΕΠΑΑ ορίζεται η Διαχειριστική Αρχή του 
ΕΠΑΑ 2000-2006. 

• Οργανισμός ελέγχου και πληρωμής ορίζεται ο ΟΠΕ¬ 
ΚΕΠΕ 

• Αρμόδια Υπηρεσία για την ορθή εφαρμογή του μέ¬ 
τρου 5.1 του ΕΠΑΑ για την εφαρμογή και τήρηση προ¬ 
τύπων για την ηλεκτρονική σήμανση των αιγοπροβάτων 
ορίζεται η Διεύθυνση Κτηνιατρικής Αντίληψης Φαρμά¬ 
κων και Εφαρμογών (Δ/νση Κ.Α.Φ.Ε.) της Γ ενικής Δ/νσης 
Κτηνιατρικής του Υπουργείου Αγροτικής Ανάπτυξης και 
Τροφίμων (Υπηρεσία Εφαρμογής) και φορείς υλοποίη¬ 
σης, ελέγχου τήρησης των προϋποθέσεων χορήγησης 
της ενίσχυσης, αναγνώρισης και εκκαθάρισης της δα¬ 
πάνης, επιστροφής αχρεωστήτως καταβληθέντων πο¬ 
σών είναι οι Κτηνιατρικές Υπηρεσίες των Νομαρχιακών 
Αυτοδιοικήσεων (Φορείς Υλοποίησης). 

Άρθρο 4 

Εννοιολογικοί Προσδιορισμοί 

Για την εφαρμογή της παρούσας ισχύουν οι προσδι¬ 
ορισμοί με τις αντίστοιχες έννοιες ως εξής : 

1. «ζώο»: κάθε αιγοπρόβατο σύμφωνα με τον Κανονι¬ 
σμό (ΕΚ) 21/2004 

2. «κάτοχος αιγοπροβάτων»: σύμφωνα με τον Κανο¬ 
νισμό (ΕΚ) 21/2004 

3. «εκμετάλλευση»: σύμφωνα με τον Κανονισμό (ΕΚ) 
21/2004 

4. «κατά κύριο επάγγελμα γεωργός»: όπως ορίζεται 
στην υπ’ αριθμ. 637/20.10.2005 κοινή υπουργική απόφαση 
(Β'1507) όπως ισχύει κάθε φορά 

5. «γεωργός που εκτρέφει κατά κύριο λόγο αιγοπρό¬ 
βατα»: ο γεωργός ο οποίος πέραν του τομέα της φυ¬ 
τικής παραγωγής ασχολείται με την εκτροφή κυρίως 
αιγοπροβάτων 

6. «αρμόδια κτηνιατρική υπηρεσία Ν.Α.»: η κτηνιατρική 
υπηρεσία της νομαρχιακής αυτοδιοίκησης στην περιοχή 
αρμοδιότητας της οποίας βρίσκεται η εκμετάλλευση 
αιγοπροβάτων. 

ΚΕΦΑΛΑΙΟ Β' 

ΕΦΑΡΜΟΓΗ ΚΑΙ ΤΗΡΗΣΗ ΠΡΟΤΥΠΩΝ 

Άρθρο 5 

Σκοπός - Στόχος 

Το καθεστώς αποσκοπεί στη μερική αντιστάθμιση των 
δαπανών και της απώλειας εισοδήματος που συνεπά¬ 
γονται για τους γεωργούς οι ενέργειες προσαρμογής 
των εκμεταλλεύσεων τους στα απαιτητικά πρότυπα 
όπως αυτά έχουν εγκριθεί στο πλαίσιο του μέτρου 5.1 
του ΕΠΑΑ και ορίζονται στη συνέχεια με στόχο την 
ταχύτερη εφαρμογή και τήρησή τους. 

Άρθρο 6 

Πεδίο Εφαρμογής 

1. Πρότυπα που έχουν επιλεγεί: 

- Ηλεκτρονική σήμανση αιγοπροβάτων (στομαχικός 
βώλος) 

2. Γεωγραφική - τομεακή κάλυψη 

Το καθεστώς εφαρμόζεται σε ολόκληρη τη χώρα και 
μέχρι συνολικό αριθμό 14 εκατομμυρίων αιγοπροβά¬ 
των. 

Άρθρο 7 

Δικαιούχοι - Δεσμεύσεις Δικαιούχων 
Δικαιούχοι της ενίσχυσης δύνανται να κριθούν φυσικά 
ή νομικά πρόσωπα κάτοχοι αιγοπροβάτων εφόσον: 

1. Πληρούν τις προϋποθέσεις που ορίζονται στην αρ. 
263493/27.7.2004 κοινή υπουργική απόφαση (ΦΕΚ 1253 
Β') και προβαίνουν ή έχουν προβεί σε σήμανση των 
ζώων τους με ενώτια (συμβατική σήμανση) σύμφωνα 
με τη διαδικασία και τις προϋποθέσεις που ορίζονται 
σ’ αυτήν όπως ισχύουν κάθε φορά. 

2. Αναλαμβάνουν την υποχρέωση από την ημερομηνία 
υπογραφής της σύμβασης και καθ’ όλη την περίοδο 
χορήγησης της ενίσχυσης : 

α. να διατηρούν εκμετάλλευση αιγοπροβάτων 

β. να προβαίνουν στη συμβατική και ηλεκτρονική 
σήμανση των ζώων τους σύμφωνα με τη διαδικασία 
και τις προϋποθέσεις που ορίζονται στην υπ’ αριθμ. 
263493/27.7.2004 κοινή υπουργική απόφαση (ΦΕΚ 1253 
Β') όπως ισχύουν κάθε φορά 

γ. να τηρούν τις διατάξεις της Εθνικής και Κοινοτικής 
νομοθεσίας 

δ. να παραμείνουν στο πρόγραμμα μέχρι τη λήξη της 
σύμβασής τους 

ε. να υποβάλλουν κατ’ έτος αίτηση πληρωμής/ δήλωση 
εφαρμογής 

στ. να δέχονται και να διευκολύνουν τους ελέγχους 
που πραγματοποιούν Εθνικά και Κοινοτικά Όργανα. 

3. Δεν έχουν δικαίωμα συμμετοχής στο εν λόγω καθε¬ 
στώς ενίσχυσης όσοι είναι δικαιούχοι του καθεστώτος 
πρόωρης συνταξιοδότησης. 

4. Οι υποψήφιοι κρίνονται δικαιούχοι με βάση τη δια¬ 
δικασία του Κεφαλαίου Γ της παρούσας. 

Άρθρο 8 

Ύψος Ενίσχυσης 

1. Ηλεκτρονική Σήμανση Αιγοπροβάτων 

α. Το συνολικό ποσό της ενίσχυσης ανά εκμετάλλευση 
υπολογίζεται από τη σχέση: 

Α = Β χ 26,17 ΕΥΡΩ 

όπου: 

Α = το συνολικό ποσό ενίσχυσης ανά εκμετάλλευση 

Β = ο αριθμός των αιγοπροβάτων, ηλικίας άνω των 
6 μηνών, του έτους ένταξης 26,17 ΕΥΡΩ = η συνολική 
ενίσχυση ανά αίγα/πρόβατο στην 5ετία. Στο ποσό αυτό 
περιλαμβάνονται η αγορά και εγκατάσταση ηλεκτρο¬ 
νικών στομαχικών βώλων σε μικρά και μεγάλα ζώα και 
το ανάλογο απόθεμα. 

β. Το κατά τον ανωτέρω τρόπο υπολογισθέν ποσό χο¬ 
ρηγείται σε πέντε ετήσιες δόσεις το ύψος της καθεμιάς 
υπολογίζεται με βάση τη συνολική ενίσχυση (Α) και τα 
ακόλουθα ποσοστά κατά περίπτωση δόσης: 

Σύνολο 

ενίσχυσης 1η δόση 2η δόση 3η δόση 4η δόση 5η δόση 
(Α) 

Βχ 26,17 Βχ 724 Βχ 624 Βχ 523 Βχ 423 Βχ 323 

2. Κανόνες Χορήγησης της Ενίσχυσης 

α. Η ενίσχυση χορηγείται ετησίως με τη μορφή κατ' 
αποκοπή ενίσχυσης η οποία μειώνεται προοδευτικά σε 
ισόποσες δόσεις (μέχρι πέντε). 


β. Το συνολικό ποσό της ενίσχυσης δεν μπορεί να 
υπερβεί το ποσό των 3.000 ΕΥΡΩ ετησίως ανά εκμετάλ¬ 
λευση στο πλαίσιο εφαρμογής του εν λόγω προτύπου 
και τα 10.000 ΕΥΡΩ για το σύνολο των προτύπων. 

γ. Η ενίσχυση μπορεί να παρέχεται για περίοδο 5 ετών 
το πολύ από την ημερομηνία κατά την οποία το πρό¬ 
τυπο καθίσταται υποχρεωτικό στην Εθνική Νομοθεσία 
σε συμφωνία με την Κοινοτική Νομοθεσία. 

Ειδικότερα η ενίσχυση μπορεί να παρέχεται για πε¬ 
ρίοδο πέντε το πολύ ετών από την ημερομηνία ένταξης 
στο καθεστώς. Όσοι δικαιούχοι ενταχθούν στο καθε¬ 
στώς από το έτος 2008 και μετά η ενίσχυση μπορεί να 
παρέχεται μέχρι και το 2012. 

3. Για τη χορήγηση της ενίσχυσης τηρείται η διαδικα¬ 
σία που ορίζεται στο Κεφάλαιο Δ της παρούσας. 

ΚΕΦΑΛΑΙΟΓ 
ΕΝΤΑΞΗ ΔΙΚΑΙΟΥΧΩΝ 

Άρθρο 9 

Διαδικασία Ένταξης 

Γ ια την ένταξη των δικαιούχων στο καθεστώς ενί¬ 
σχυσης του προτύπου της ηλεκτρονικής σήμανσης των 
αιγοπροβάτων τηρείται η ακόλουθη διαδικασία: 

1. Δημοσιοποίηση 

Η δημοσιοποίηση του καθεστώτος ενίσχυσης της τή¬ 
ρησης του προτύπου της ηλεκτρονικής σήμανσης των 
αιγοπροβάτων γίνεται με ευθύνη της Διαχειριστικής 
Αρχής του ΕΠΑΑ σε συνεργασία με την Δ/νση Κ.Α.Φ.Ε. 
(Υπηρεσία Εφαρμογής) και τις κτηνιατρικές υπηρεσίες 
των νομαρχιακών αυτοδιοικήσεων (Φορείς Υλοποίησης) 
και συνίσταται στην ενημέρωση, ευαισθητοποίηση του 
αγροτικού πληθυσμού και ιδίως των ενδιαφερομένων 
με όλα τα πρόσφορα μέσα. 

2. Πρόσκληση εκδήλωσης ενδιαφέροντος 

Για την εφαρμογή του καθεστώτος, η πρόσκληση εκ¬ 
δήλωσης ενδιαφέροντος γίνεται με ευθύνη της Διαχει¬ 
ριστικής Αρχής του ΕΠΑΑ σε συνεργασία με την Δ/νση 
Κ.Α.Φ.Ε. (Υπηρεσία Εφαρμογής) και τις κτηνιατρικές 
υπηρεσίες των νομαρχιακών αυτοδιοικήσεων (Φορείς 
Υλοποίησης) μία φορά ετησίως. 

Στην πρόσκληση εκδήλωσης ενδιαφέροντος για την 
υποβολή υποψηφιοτήτων αναφέρονταί: 

α. οι όροι και οι προϋποθέσεις ένταξης του άρθρου 
7 της παρούσας, 

β. η χρονική περίοδος υποβολής των αιτήσεων 
γ. τα απαραίτητα δικαιολογητικά και οι αρμόδιες υπη¬ 
ρεσίες από όπου οι ενδιαφερόμενοι μπορούν να παρα¬ 
λάβουν το έντυπο υλικό και πρόσθετες πληροφορίες 
δ. ο φορέας κατάθεσης (αρμόδια κτηνιατρική υπηρε¬ 
σία Ν.Α.) των αιτήσεων. 

3. Υποβολή αίτησης υποψηφιότητας 

Οι κάτοχοι εκμεταλλεύσεων αιγοπροβάτων που επιθυ¬ 
μούν να ενταχθούν στο εν λόγω πρόγραμμα ενίσχυσης 
υποβάλλουν, εντός της προθεσμίας που ορίζεται στην 
πρόσκληση εκδήλωσης ενδιαφέροντος, στην αρμόδια 
κτηνιατρική υπηρεσία : 

α. αίτηση που συνοδεύεται από φάκελο υποψηφιό¬ 
τητας. 

β. αίτηση κατάθεσης τυχόν συμπληρωματικών στοι¬ 
χείων. 

Η αίτηση συμπληρώνεται σε τρία αντίτυπα εκ των 
οποίων το ένα δίνεται στον κάτοχο. 

Σε περίπτωση που η εκμετάλλευση του υποψήφιου 
δικαιούχου εκτείνεται σε περισσότερες από μία Νομαρ¬ 
χιακές Αυτοδιοικήσεις, τότε η αίτηση υποψηφιότητας 
υποβάλλεται στη Νομαρχιακή Αυτοδιοίκηση της χειμε¬ 
ρινής διαμονής του κοπαδιού. 

Σε περίπτωση που ένας κάτοχος έχει περισσότερες 
από μια εκμεταλλεύσεις σε διαφορετικές Νομαρχιακές 

Αυτοδιοικήσεις, τότε η αίτηση υποψηφιότητας υποβάλ¬ 
λεται στην Νομαρχιακή Αυτοδιοίκηση που υποβάλλεται 
και η αίτηση του ΟΣΔΕ. 

Η χρονική περίοδος υποβολής των αιτήσεων καθορί¬ 
ζεται με απόφαση του Υπουργού Αγροτικής Ανάπτυξης 
και Τροφίμων. Ειδικά για το πρώτο έτος εφαρμογής του 
μέτρου καταληκτική ημερομηνία υποβολής των αιτήσε¬ 
ων ορίζεται η 30η Ιουνίου 2006. 

Το έντυπο της αίτησης και το περιεχόμενο του φα¬ 
κέλου ορίζονται αντίστοιχα στα Παραρτήματα 1 και 2 
της παρούσας. 

4. Προενταξιακός έλεγχος και επεξεργασία αιτήσε¬ 
ων 

Α. Ο προενταξιακός έλεγχος διενεργείται από τις αρ¬ 
μόδιες κτηνιατρικές υπηρεσίες των Ν.Α. και σκοπό έχει 
να εξακριβώσει εάν στο πρόσωπο του ενδιαφερομένου 
και της εκμετάλλευσής του πληρούνται οι προϋποθέσεις 
ένταξης όπως ορίζονται στην παρούσα. Διακρίνεται σε 
διοικητικό και επιτόπιο έλεγχο. 

1. Οι διοικητικοί έλεγχοι οι οποίοι διενεργούνται στο 
100% των αιτήσεων υποψηφιότητας για ένταξη περι¬ 
λαμβάνουν : 

ί) Οπτικούς ελέγχους όπου ελέγχονται: 
α. το εμπρόθεσμο της υποβολής, 
β. η πληρότητα του φακέλου, 
γ. η ορθότητα συμπλήρωσης της αίτησης, 
δ. η ύπαρξη των προϋποθέσεων βάσει των κριτηρίων 
αξιολόγησης -επιλεξιμότητας και διορθώνονται τυχόν 
προφανή λάθη. 

μ) Διασταυρωτικούς ελέγχους με την κτηνιατρική βάση 
δεδομένων (ΚΒΔ) όπου εξετάζονται: 

α. η ορθότητα των στοιχείων της αίτησης σε σχέση 
με αυτά της ΚΒΔ όσον αφορά τα στοιχεία του κατό¬ 
χου, τα στοιχεία της εκμετάλλευσης και το μητρώο της 
εκμετάλλευσης (αριθμός ζώων), 
β. η μοναδικότητα της αίτησης 
γ. άλλα στοιχεία που ορίζονται με απόφαση του 
Υπουργού Αγροτικής Ανάπτυξης και Τροφίμων 

2. Οι επιτόπιοι έλεγχοι διενεργούνται στο 5% των 
αιτήσεων υποψηφιότητας όπως προκύπτουν μετά την 
αξιολόγησή τους. 

3. Μετά το τέλος των ελέγχων συμπληρώνεται έντυπο 
προενταξιακού ελέγχου. 

Β. Η αίτηση ένταξης μπορεί να διορθωθεί οποιαδή¬ 
ποτε στιγμή μετά την υποβολή της, ακόμα και μετά τη 
λήξη της προθεσμίας υποβολής των αιτήσεων, μόνο 
σε περιπτώσεις προφανών λαθών. Ως προφανή λάθη 
θεωρούνται οι παρακάτω κατηγορίες λαθών : 

α) Θέσεις που δεν έχουν συμπληρωθεί ή περιλαμβά¬ 
νουν ελλιπείς πληροφορίες. 

β) Λάθος κωδικοί δήμου κλπ. 

γ) Λάθη που διαπιστώνονται από τη σύγκριση των 
στοιχείων της αίτησης με αυτά των συνοδευτικών εγ¬ 
γράφων όπως ΑΦΜ ή Δελτίου Ταυτότητας και με τα 
στοιχεία του μητρώου της ΚΒΔ που αφορούν στοιχεία 
κατόχου και στοιχεία εκμετάλλευσης πλην στοιχείων 
ζωικού κεφαλαίου. 

δ) Αντιστροφή ή αναριθμητισμός κωδικού εκμετάλ¬ 
λευσης. 

Γ. Για αιτήσεις υποψηφιότητας των οποίων οι φά¬ 
κελοι δεν εμφανίζουν πληρότητα ζητείται από τους 
υποψηφίους εγγράφως η συμπλήρωσή τους. Εφόσον η 
συμπλήρωση των φακέλων δεν πραγματοποιηθεί εντός 
εύλογου χρονικού διαστήματος που ορίζεται με απόφα¬ 
ση του Υπουργού Αγροτικής Ανάπτυξης και Τροφίμων, 
οι αιτήσεις απορρίπτονται. 

Δ. Οι αιτήσεις υποψηφιότητας για ένταξη στο εν λόγω 
καθεστώς ενίσχυσης που δεν πληρούν τους όρους της 
παρούσας απορρίπτονται. 


Ε. Η αίτηση ένταξης μπορεί να ανακληθεί εν όλο ή 
εν μέρει εγγράφως ανά πάσα στιγμή. Εάν όμως ο αϊ¬ 
τών έχει ήδη ειδοποιηθεί για την διενέργεια επιτόπιου 
ελέγχου ή για παρατυπίες στην αίτηση ή με επιτόπιο 
έλεγχο έχουν διαπιστωθεί παρατυπίες δεν επιτρέπονται 
αποσύρσεις για τα μέρη της αίτησης ενίσχυσης που 
αφορούν στις παρατυπίες. 

5. Αξιολόγηση των αιτήσεων 

α. Η αξιολόγηση των αιτήσεων υποψηφιότητας για 
ένταξη διενεργείται από τις αρμόδιες κτηνιατρικές 
υπηρεσίες Ν.Α. και γίνεται βάσει κριτηρίων τα οποία 
καθορίζονται στο Παράρτημα 3 της παρούσας από¬ 
φασης. 

β. Η αξιολόγηση θα πρέπει να έχει ολοκληρωθεί εντός 
διαστήματος το οποίο ορίζεται με απόφαση του Υπουρ¬ 
γού Αγροτικής Ανάπτυξης και Τροφίμων. 

γ. Για την υποβοήθηση του έργου της αξιολόγησης 
δύναται να συσταθεί 3μελής Γνωμοδοτική Επιτροπή η 
οποία αποτελείται από δύο κτηνιάτρους και έναν διοι¬ 
κητικό υπάλληλο και συγκροτείται: 

- σε Νομαρχιακό επίπεδο με απόφαση του οικείου 
Νομάρχη μετά από εισήγηση του Φορέα Υλοποίησης 
(Δ/νση Κτηνιατρικής Ν.Α.) 

- στο Υπουργείο Αγροτικής Ανάπτυξης & Τροφίμων 
με απόφαση του Προϊσταμένου της Γ ενικής Διεύθυνσης 
Κτηνιατρικής μετά από εισήγηση της Υπηρεσίας Εφαρ¬ 
μογής (Δ/νση Κ.Α.Φ.Ε.). 

Έργο της Γνωμοδοτικής Επιτροπής είναι: 

1. Ο έλεγχος της τήρησης της διαδικασίας προεντα- 
ξιακού ελέγχου και αξιολόγησης. 

2. Η πραγματοποίηση διοικητικών και επιτόπιων ελέγ¬ 
χων, όπου αυτό κρίνεται απαραίτητο και την επιβεβαί¬ 
ωση της μη ενίσχυσης των ιδίων εκμεταλλεύσεων από 
άλλα καθεστώτα ενισχύσεων σε άλλους δικαιούχους. 

3. Η σύνταξη πρακτικού το οποίο θα υπογράφεται 
από τα μέλη της επιτροπής και θα θεωρείται από τον 
προϊστάμενο της Διεύθυνσης. 

6. Κατάταξη των υποψηφίων 

Οι υποψήφιοι βάσει των αποτελεσμάτων του προε- 
νταξιακού ελέγχου και των στοιχείων της αξιολόγησης 
κατατάσσονται σε : 

α. εν δυνάμει δικαιούχους με σειρά κατάταξης ανάλο¬ 
γα με την συνολική τους βαθμολογία και τις διαθέσιμες 
πιστώσεις. 

β. απορριπτόμενους με τους αντίστοιχους λόγους 
απόρριψης. 

7. Δημοσιοποίηση των καταστάσεων 

Το πρακτικό με τις καταστάσεις των εν δυνάμει δι¬ 
καιούχων και με τη σαφή ένδειξη ότι η οριστική τους 
κρίση θα γίνει με βάση τις διαδικασίες των παραγρά¬ 
φων 8 και 9 κατωτέρω, καθώς και οι καταστάσεις των 
απορριπτόμενων με ευθύνη των Φορέων Υλοποίησης 
δημοσιοποιούνται στην τοπική κοινωνία (ΜΜΕ, ανάρ¬ 
τηση για διάστημα 10 εργάσιμων ημερών στα γραφεία 
των κτηνιατρικών υπηρεσιών, στην Νομαρχία και στο 
Δήμο/ Κοινότητα). 

8. Προσφυγή 

Οι ενδιαφερόμενοι ή κάθε τρίτος που έχει έννομο 
συμφέρον δύναται, εντός 20 εργάσιμων ημερών από 
την ημερομηνία της πρώτης δημοσιοποίησης, να υπο¬ 
βάλλει στον αρμόδιο Φορέα Υλοποίησης (Δ/νση Κτηνι¬ 
ατρικής Ν.Α.) προσφυγή κατά των ανωτέρω καταστά¬ 
σεων προβάλλοντας σε αυτήν τους λόγους του και 
προσκομίζοντας τα απαραίτητα παραστατικά που τους 
αποδεικνύουν. 

Γ ια την εξέταση των προσφυγών συστήνεται τριμε¬ 
λής Επιτροπή που αποτελείται από δύο κτηνιάτρους 
και έναν διοικητικό υπάλληλο της οικείας Νομαρχια¬ 
κής Αυτοδιοίκησης και συγκροτείται με απόφαση του 

Γενικού Γραμματέα της οικείας Περιφέρειας μετά από 
εισήγηση του αντίστοιχου Φορέα Υλοποίησης (Δ/νση 
Κτηνιατρικής Ν.Α.). Οι προσφυγές εξετάζονται εντός 
20 εργάσιμων ημερών από τη λήξη της προθεσμίας 
υποβολής των ενστάσεων. Οι αποφάσεις της τριμελούς 
Επιτροπής είναι υποχρεωτικές για τους Προϊσταμένους 
των Δ/νσεων Κτηνιατρικής των Ν.Α. 

Τα μέλη της Επιτροπής εξέτασης προσφυγών είναι 
διαφορετικά από τα μέλη της Γνωμοδοτικής Επιτροπής 
και δεν πρέπει να έχουν λάβει μέρος στον προενταξιακό 
έλεγχο. 

9. Απόφαση ένταξης - απόρριψης 

Με ευθύνη της αρμόδιας Δ/νσης Κτηνιατρικής της 
Ν.Α. καταρτίζεται ο τελικός πίνακας δικαιούχων προς 
ένταξη σύμφωνα με τις αποφάσεις της γνωμοδοτικής 
επιτροπής και της τριμελούς επιτροπής που εξέτασε 
τις ενστάσεις. Η ένταξη ή απόρριψη γίνεται με απόφα¬ 
ση της αρμόδιας Δ/νσης Κτηνιατρικής της Ν.Α. εντός 
15 ημερών. 

Οι ανωτέρω αποφάσεις δημοσιοποιούνται στην τοπική 
κοινωνία (ΜΜΕ, ανάρτηση για διάστημα 10 εργάσιμων 
ημερών στα γραφεία των κτηνιατρικών υπηρεσιών, στην 
Νομαρχία και στο Δήμο/ Κοινότητα) με τις ακόλουθες 
υπομνήσεις προς τους ενδιαφερομένους: 

- ότι οι δικαιούχοι οφείλουν εντός χρονικού διαστή¬ 
ματος 20 εργάσιμων ημερών να υπογράψουν με τον 
Φορέα Υλοποίησης (Δ/νση Κτηνιατρικής Ν.Α.) σχετική 
σύμβαση 

- ότι εφόσον παρέλθει το 20ήμερο και δεν προσέλθουν 
για την υπογραφή της σύμβασης δεν εντάσσονται στο 
πρόγραμμα. 

- ότι οι επιλαχόντες μπορούν να κριθούν δικαιούχοι 
στο πλαίσιο της συγκεκριμένης πρόσκλησης εκδήλωσης 
ενδιαφέροντος μόνο εφόσον οι εν δυνάμει δικαιούχοι 
δεν υπογράψουν την σχετική σύμβαση όπως ορίζεται 
ανωτέρω. 

Οι τελικοί πίνακες δικαιούχων προς ένταξη με τις 
αποφάσεις της γνωμοδοτικής επιτροπής και της τριμε¬ 
λούς επιτροπής που εξέτασε τις ενστάσεις και οι απο¬ 
φάσεις ένταξης κοινοποιούνται στην αρμόδια Υπηρεσία 
Εφαρμογής (Δ/νση Κ.ΑΦ.Ε.). 

10. Σύμβαση 

Οι ενδιαφερόμενοι, οι οποίοι περιλαμβάνονται στην 
κατάσταση των δικαιούχων οφείλουν να προσέλθουν 
στην αρμόδια Δ/νση Κτηνιατρικής της Ν.Α. εντός 20 
εργάσιμων ημερών από την ημερομηνία της πρώτης 
δημοσιοποίησης της απόφασης της παραγράφου 9 και 
να υπογράψουν τη σχετική σύμβαση. 

Ο τύπος και το περιεχόμενο της σύμβασης ορίζεται 
με απόφαση του Υπουργού Αγροτικής Ανάπτυξης και 
Τροφίμων. Οι συμβάσεις σε κάθε περίπτωση υπογρά¬ 
φονται σε τέσσερα αντίγραφα τα οποία και διατίθενται 
ως ακολούθως: 

- ένα αντίγραφο στον ενδιαφερόμενο 

- ένα αντίγραφο στο φάκελο του ενδιαφερομένου που 
τηρεί ο φορέας υλοποίησης 

- ένα αντίγραφο στην Δ/νση Κ.Α.Φ.Ε. (Υπηρεσία Εφαρ¬ 

μογής) 

- ένα αντίγραφο στη Διαχειριστική Αρχή του ΕΠΑΑ 

11. Τήρηση στοιχείων 

Για κάθε ενδιαφερόμενο (δικαιούχο ή απορριπτόμενο) 
τηρείται στον Φορέα Υλοποίησης ενιαίος φάκελος με 
όλα τα παραστατικά που τον αφορούν. Αντίγραφα των 
στοιχείων των φακέλων χορηγούνται στις αρμόδιες αρχές 
εφαρμογής, ελέγχων κλπ. εφόσον ζητηθούν από αυτές 

12. Καταχώρηση Στοιχείων 

Μετά την έκδοση των τελικών αποφάσεων ένταξης, 
οι αιτήσεις των δικαιούχων καταχωρούνται από το 
φορέα μηχανογράφησης, που επιλέγεται με απόφαση 


του Υπουργού Αγροτικής Ανάπτυξης και Τροφίμων, στη 
βάση δεδομένων του προγράμματος. 

ΚΕΦΑΛΑΙΟ Δ' 

ΔΙΑΔΙΚΑΣΙΑ ΠΛΗΡΩΜΗΣ 

Άρθρο 10 
Αίτηση πληρωμής 

1. Μετά την έκδοση απόφασης ένταξης των δικαιού¬ 
χων, την υπογραφή της σχετικής σύμβασης, και την 
ολοκλήρωση της τήρησης των δεσμεύσεων που έχουν 
αναληφθεί ο δικαιούχος υποβάλλει ετησίως αίτηση 
πληρωμής/ δήλωση εφαρμογής στον αρμόδιο φορέα 
υλοποίησης. 

Οι αιτήσεις πληρωμής υποβάλλονται εντός χρονικού 
διαστήματος που καθορίζεται με απόφαση του Υπουρ¬ 
γού Αγροτικής Ανάπτυξης και Τροφίμων. 

Η μη εμπρόθεσμη υποβολή της αίτησης πληρωμής έχει 
σαν συνέπεια την επιβολή κυρώσεων όπως ορίζεται στο 
άρθρο 18 της παρούσας. 

2. Τα δικαιολογητικά που επισυνάπτονται στην αί¬ 
τηση πληρωμής/ δήλωση εφαρμογής καθορίζονται με 
απόφαση του Υπουργού Αγροτικής Ανάπτυξης και Τρο¬ 
φίμων. 

Η αίτηση πληρωμής συνοδεύεται υποχρεωτικά από 
την αίτηση-έγκριση αγοράς των μέσων σήμανσης (ηλε¬ 
κτρονικοί πομποδέκτες) που χορηγείται από την αρμό¬ 
δια κτηνιατρική υπηρεσία. 

3. Οι αιτήσεις πληρωμής καταχωρούνται από το φο¬ 
ρέα μηχανογράφησης, που επιλέγεται με απόφαση του 
Υπουργού Αγροτικής Ανάπτυξης και Τροφίμων, στη 
βάση δεδομένων του προγράμματος. 

4. Οι αιτήσεις πληρωμής των δικαιούχων με κάθε σχε¬ 
τικό δικαιολογητικά που αφορά στην ενίσχυση (αίτηση 
πληρωμής, πρακτικό επιτόπιου ελέγχου, φύλλα ελέγχου, 
αντίγραφο καταστάσεων πληρωμής κλπ.) παραμένουν 
στο αρχείο των φορέων υλοποίησης διαθέσιμα για εθνι¬ 
κούς και κοινοτικούς ελέγχους. 

Για την χορήγηση της ενίσχυσης οι αιτήσεις πλη¬ 
ρωμής ελέγχονται κατά τρόπο που διασφαλίζει την 
αποτελεσματική εξακρίβωση της τήρησης των όρων 
χορήγησής της. 

Οι μέθοδοι, τα μέσα που χρησιμοποιούνται και τα 
πρόσωπα που υπόκεινται σε ελέγχους ορίζονται στην 
συνέχεια. 

Αρθρο 11 

Έλεγχοι 

Για τη διασφάλιση της αποτελεσματικής εφαρμογής 
του καθεστώτος της παρούσας διενεργούνται Διοικη¬ 
τικοί και Επιτόπιοι έλεγχοι σύμφωνα με τις διατάξεις 
των άρθρων 67, 68 και 69 του Καν. 817/2004, όπως ισχύει 
κάθε φορά ως ακολούθως : 

1. Πρωτοβάθμιοι έλεγχοι. 

Ο έλεγχος της ορθότητας των στοιχείων που δη¬ 
λώνονται στις αιτήσεις καθώς και της τήρησης των 
δεσμεύσεων που αναλαμβάνει ο δικαιούχος διενεργεί- 
ται από τουλάχιστον δύο (2) υπαλλήλους της αρμόδιας 
κτηνιατρικής υπηρεσίας Ν.Α.(Φορέας Υλοποίησης) που 
ορίζονται από αυτήν για τον σκοπό αυτό. 

Οι ελεγκτές μετά την παραλαβή των δικαιολογητικών 
προβαίνουν σε διοικητικούς και επιτόπιους ελέγχους: 

• Διοικητικοί έλεγχοι 

Περιλαμβάνουν οπτικούς και διασταυρωτικούς ελέγ¬ 
χους και πραγματοποιούνται στο 100% των δικαιούχων 
ετησίως. Τα αποτελέσματα των ελέγχων αυτών καταγρά¬ 
φονται στο Ατομικό Φύλλο Διοικητικού Ελέγχου Δικαιού¬ 
χου, το οποίο παραμένει στον ατομικό φάκελό του. 

α) Οπτικοί έλεγχοι 

Πραγματοποιούνται μετά την κατάθεση της αίτησης 
πληρωμής/ δήλωσης εφαρμογής και αφορούν: 

ί. Την ορθότητα συμπλήρωσης της αίτησης 
μ. Την πληρότητα του φακέλου 
ϋί. Την τήρηση των όρων και προϋποθέσεων χορήγη¬ 
σης της ενίσχυσης 
ιν. Την ύπαρξη απόφασης ένταξης 
ν. Την ύπαρξη σύμβασης 
νί. Την ύπαρξη ετήσιας αίτησης πληρωμής 
β) Διασταυρωτικοί έλεγχοι 

Γίνεται διασταύρωση των στοιχείων της αίτησης με 
τα στοιχεία που είναι καταχωρημένα στο μηχανογρα¬ 
φικό πρόγραμμα του καθεστώτος ή άλλων σχετικών 
καθεστώτων και με την Κτηνιατρική Βάση Δεδομένων 
(ΚΒΔ) όσον αφορά: 

ί) την ορθότητα των στοιχείων του κατόχου, της εκ¬ 
μετάλλευσης και του ζωικού κεφαλαίου 

ϋ) την ύπαρξη δήλωσης της ετήσιας απογραφής ζω¬ 
ικού κεφαλαίου 

ϋί) την μοναδικότητα της αίτησης 
ιν) την έγκριση αγοράς των μέσων σήμανσης από την 
αρμόδια κτηνιατρική υπηρεσία της Ν.Α. 

ν) την υποβολή και καταχώρηση της ετήσιας αίτησης 
πληρωμής 

νί) τα αποτελέσματα των επιτόπιων ελέγχων, 
νϋ) τις κυρώσεις προηγούμενου έτους 
νίϋ) των στοιχείων της ετήσιας αίτησης με τα στοιχεία 
της σύμβασης 

ίχ) τον έλεγχο πληρωμής του δικαιούχου κατά το προ¬ 
ηγούμενο έτος 

χ) τον έλεγχο συμμετοχής του δικαιούχου στο καθε¬ 
στώς πρόωρης συνταξιοδότησης. 

Εάν από τον έλεγχο αυτό προκύπτουν σημαντικές 
αποκλίσεις, ο αρμόδιος φορέας υλοποίησης οφείλει 
να ζητά από τον δικαιούχο συμπληρωματικά στοιχεία 
ή παραστατικά. 

• Επιτόπιοι έλεγχοι 

1. Οι επιτόπιοι έλεγχοι διενεργούνται τόσο στις αιτή¬ 
σεις που εντάχθηκαν στο καθεστώς ενίσχυσης όσο και 
στις αιτήσεις πληρωμής και καλύπτουν ετησίως το 5% 
των δικαιούχων του νομού. 

2. Κατά τον έλεγχο διαπιστώνεται η τήρηση των 
υποχρεώσεων και οι δεσμεύσεις του δικαιούχου που 
μπορούν να ελεγχθούν τη δεδομένη χρονική στιγμή. 
Εφόσον κρίνεται αναγκαίο δύναται να πραγματοποιηθεί 
επανέλεγχος. 

3. Οι επιτόπιοι έλεγχοι διενεργούνται καθ’ όλη τη δι¬ 
άρκεια του έτους και καλύπτουν όλες τις υποχρεώσεις 
και δεσμεύσεις του δικαιούχου που είναι δυνατόν να 
ελεγχθούν κατά τον χρόνο του ελέγχου. Οι έλεγχοι μπο¬ 
ρούν να διεξάγονται είτε μεμονωμένα είτε ταυτόχρονα 
με την εφαρμογή των προγραμμάτων εξυγίανσης του 
ζωικού κεφαλαίου είτε σε συνδυασμό με τους ελέγχους 
που προβλέπονται από τον Κανονισμό (ΕΚ) 21/2004 ή 
οποιουσδήποτε άλλους ελέγχους που προβλέπονται 
από την εθνική ή την κοινοτική νομοθεσία. 

4. Οι επιτόπιοι έλεγχοι διενεργούνται κατά κανόνα 
χωρίς προηγούμενη ειδοποίηση του κτηνοτρόφου. Είναι 
δυνατόν να προηγηθεί ειδοποίηση του Δήμου/Κοινότη- 
τας ή του συνόλου Δήμων για την πρόθεση διεξαγωγής 
επιτόπιων ελέγχων σε όλους τους κτηνοτρόφους της 
περιοχής, χωρίς να αναφερθούν τα ονόματα που συ- 
μπεριλαμβάνονται στο δείγμα έτσι ώστε να είναι προ¬ 
ετοιμασμένοι όλοι οι κτηνοτρόφοι. Ωστόσο για ειδικές 
περιπτώσεις εκμεταλλεύσεων (π.χ. εκτατικές εκτροφές 
ή ελευθέρας βοσκής) είναι σκόπιμο να ειδοποιείται εγ- 
γράφως ατομικά ο κτηνοτρόφος όχι όμως νωρίτερα 
από 48 ώρες πριν από τον έλεγχο. Δικαιούχοι οι οποίοι 
δεν προσέρχονται την καθορισμένη ώρα στο καθορι¬ 
σμένο σημείο συνάντησης με τους ελεγκτές, μετά από 
προειδοποίηση για επιτόπιο έλεγχο, εφαρμόζονται οι 


κυρώσεις της παραγράφου 4 του άρθρου 18 της πα¬ 
ρούσας. 

5. Οι ελεγκτές που διενεργούν τους επιτόπιους ελέγ¬ 
χους απαρτίζονται τουλάχιστον από δύο (2) κτηνιάτρους 
υπαλλήλους της αρμόδιας κτηνιατρικής υπηρεσίας 
Ν.Α.(Φορέας Υλοποίησης) που ορίζονται από αυτήν για 
τον σκοπό αυτό. 

Οι ελεγκτές που διενεργούν τους επιτόπιους ελέγχους 
δεν θα πρέπει να είναι τα ίδια άτομα που πραγματοποι¬ 
ούν τους αντίστοιχους διοικητικούς ελέγχους. 

Λεπτομέρειες για τη διεξαγωγή των ελέγχων ορίζο¬ 
νται με απόφαση του Υπουργού Αγροτικής Ανάπτυξης 
και Τροφίμων. 

6. Εξαγωγή δείγματος 

Το προς έλεγχο δείγμα των αιτήσεων που εντάχθηκαν 
στο καθεστώς ενίσχυσης και των αιτήσεων πληρωμής, 
με σκοπό την εξασφάλιση της αντιπροσωπευτικότητας, 
εξάγεται σύμφωνα με τα κριτήρια όπως καθορίζονται 
από τον Καν. (ΕΚ) 796/2004 ως εξής : 

α) Με ανάλυση κινδύνου, βάσει κριτηρίων επιλογής, 
σε ποσοστό 75%, και τα οποία είναι: 

1) ο αριθμός ζώων στην εκμετάλλευση 

2) το αιτούμενο ποσό ενίσχυσης 

3) τα αποτελέσματα των κτηνιατρικών ελέγχων όσον 
αφορά στη σήμανση και καταγραφή των αιγοπροβάτων 
του προηγούμενου έτους, ιδίως : 

ί. η ορθή τήρηση του μητρώου εκμετάλλευσης 
ϋ. η ορθή και εντός της προβλεπόμενης προθεσμίας 
σήμανση των ζώων με ενώτια και ηλεκτρονικούς πο¬ 
μποδέκτες 

ϋί. η κοινοποίηση εντός της προβλεπόμενης προθε¬ 
σμίας της απογραφής του ζωικού κεφαλαίου 

4) οι σημαντικές μεταβολές του ζωικού κεφαλαίου σε 
σύγκριση με τα προηγούμενα έτη 

5) οι εκμεταλλεύσεις των οποίων οι κάτοχοι είτε μό¬ 
λις υπερβαίνουν τα ανώτατα όρια ή όρια σχετικά με 
την χορήγηση των ενισχύσεων είτε μόλις υπολείπονται 
αυτών 

6) η τοποθεσία που βρίσκεται η εκμετάλλευση (ορεινή, 
ημιορεινή, μειονεκτική). 

β) Με τυχαία επιλογή σε ποσοστό 25% επί του συνο¬ 
λικού ποσοστού του δείγματος. 

γ) Η παραμετροποίηση του δείγματος πραγματο¬ 
ποιείται κάθε χρόνο ύστερα από την αξιολόγηση των 
ελέγχων του προηγούμενου έτους. 

7. Πρακτικό επιλογής δείγματος 

Μετά την εξαγωγή του δείγματος συντάσσεται λε¬ 
πτομερές πρακτικό στο οποίο αναφέρονταί: 

α) η ημερομηνία της εξαγωγής 
β) ο τρόπος επιλογής 
γ) τα κριτήρια επιλογής 

δ) οποιαδήποτε άλλα συμπληρωματικά στοιχεία που 
ο φορέας υλοποίησης έχει στη διάθεσή του 
ε) οι υπογραφές των αρμοδίων υπαλλήλων που έκαναν 
την επιλογή καθώς και του Προϊσταμένου της Δ/νσης 
Κτηνιατρικής Ν.Α. 

8. Εάν από τους επιτόπιους ελέγχους διαπιστωθούν 
σημαντικές παρατυπίες ή εφόσον έχουν διαπιστωθεί 
κάποιες ιδιαιτερότητες (όπως καταγγελίες, υπόνοιες 
για απάτη κλπ.), τότε ο Φορέας Υλοποίησης είναι υπο¬ 
χρεωμένος σύμφωνα με το άρθρο 26, παράγρ. 3, του 
Καν. 796/2004 να πραγματοποιήσει συμπληρωματικούς 
ελέγχους κατά τη διάρκεια του έτους αυτού και να 
αυξήσει κατάλληλα τον αριθμό των επιτόπιων ελέγχων 
που θα πραγματοποιηθούν την επόμενη χρονιά. 

9. Έκθεση Επιτόπιου Ελέγχου 

Σε κάθε επιτόπιο έλεγχο οι ελεγκτές συμπληρώνουν 
έντυπο Έκθεσης Επιτόπιου Ελέγχου Δικαιούχου που 

ορίζεται με απόφαση του Υπουργού Αγροτικής Ανάπτυ¬ 
ξης και Τροφίμων. 

Η Έκθεση Επιτόπιου Ελέγχου συμπληρώνεται σε δύο 
αντίτυπα, υπογράφεται από τους ελεγκτές και από τον 
κτηνοτρόφο ή εκπρόσωπό του και το ένα δίνεται απευ¬ 
θείας στον κτηνοτρόφο μετά το πέρας του ελέγχου. 
Σε περίπτωση διαπίστωσης παρατυπίας ή άλλης δια¬ 
φωνίας με τον κτηνοτρόφο, ως προς το αποτέλεσμα 
του ελέγχου, οι ελεγκτές οφείλουν να σημειώσουν επί 
της έκθεσης τις αντιρρήσεις του κτηνοτρόφου και ο 
κτηνοτρόφος να υπογράψει για αυτές. 

10. Ο κτηνοτρόφος δύναται να προσφύγει για το απο¬ 
τέλεσμα του ελέγχου σύμφωνα με το άρθρο 13 της 
παρούσας. 

2. Δευτεροβάθμιοι έλεγχοι 

Δευτεροβάθμιους διοικητικούς και επιτόπιους ελέγ¬ 
χους πραγματοποιούν : 

α. η Υπηρεσία Εφαρμογής (Δ/νση Κ.Α.Φ.Ε.) με σκοπό 
τον έλεγχο της ορθής εφαρμογής του προγράμματος. 
Ο έλεγχος πραγματοποιείται από επιτροπή που ορίζει 
η υπηρεσία και αποτελείται από τον αρμόδιο χειριστή 
του μέτρου και από υπαλλήλους της Διεύθυνσης. 

β. ο ΟΠΕΚΕΠΕ, με σκοπό την αξιολόγηση των πρωτο¬ 
βαθμίων ελέγχων. Ο έλεγχος αφορά σε όλα τα στάδια 
μετά την υπογραφή της σύμβασης. 

3. Έλεγχοι 3ου επιπέδου. 

Οι έλεγχοι αυτοί πραγματοποιούνται από τη Διαχει¬ 
ριστική Αρχή του ΕΠΑΑ και περιλαμβάνουν: 

α. έλεγχο του φυσικού και οικονομικού αντικειμένου 
τόσο στον τόπο υλοποίησης όσο και στην έδρα των 
φορέων που έχουν στην κατοχή τους φακέλους με τα 
παραστατικά δαπανών. 

β. ανάλυση και αξιολόγηση των ελέγχων 1ου και 2ου 
επιπέδου, των αποφάσεων και του φορέα εφαρμογής 
και προτάσεις για τη βελτίωσή τους. 

Αρθρο 12 

Καταχώρηση Αποτελεσμάτων Ελέγχων 

Τα αποτελέσματα των πρωτοβάθμιων και δευτερο¬ 
βάθμιων ελέγχων καταχωρούνται από το φορέα μηχα¬ 
νογράφησης, που επιλέγεται με απόφαση του Υπουρ¬ 
γού Ανάπτυξης και Τροφίμων, στη βάση δεδομένων του 
προγράμματος. 

Άρθρο 13 
Προσφυγές 

Μετά την ολοκλήρωση των πρωτοβαθμίων και δευ¬ 
τεροβαθμίων ελέγχων και τη γνωστοποίηση των απο¬ 
τελεσμάτων αυτών στον παραγωγό, αυτός δύναται να 
προσφύγει στην αρμόδια υπηρεσία η οποία έχει διε¬ 
νεργήσει τον έλεγχο κατά των αποτελεσμάτων του 
ελέγχου αυτού εντός 20 εργάσιμων ημερών από την 
ημερομηνία έγγραφης γνωστοποίησης σε αυτόν των 
αποτελεσμάτων. Ως χρόνος γνωστοποίησης για τις 
περιπτώσεις διοικητικών ελέγχων θεωρείται η ανάρ¬ 
τηση καταστάσεων δικαιούχων και για τις περιπτώ¬ 
σεις των επιτόπιων η παραλαβή της σχετικής έκθεσης 
ελέγχου. 

Για την εξέταση των προσφυγών συστήνεται τριμελής 
επιτροπή η οποία αποτελείται από δύο κτηνιάτρους και 
έναν διοικητικό υπάλληλο και συγκροτείται: 

α. με απόφαση του Γενικού Γραμματέα της οικείας 
Περιφέρειας μετά από εισήγηση της αρμόδιας Δ/νσης 
Κτηνιατρικής Ν.Α. 

β. με απόφαση της αρμόδιας Υπηρεσίας για τους δευ¬ 
τεροβάθμιους ελέγχους. 

Στην τριμελή επιτροπή δεν μπορούν να συμμετάσχουν 
οι υπάλληλοι που διενήργησαν τους πρωτοβάθμιους 
ελέγχους. 


Οι εν λόγω προσφυγές εξετάζονται εντός 20 εργάσι¬ 
μων ημερών από την ημερομηνία υποβολή τους. 

Οι αποφάσεις της επιτροπής αυτής είναι οριστικές και 
καμία άλλη ένσταση δεν συζητείται για το ίδιο θέμα. 

Αρθρο 14 

Δικαιολογητικά Πληρωμής 

Οι Φορείς Υλοποίησης του μέτρου συγκροτούν ανά 
έτος εφαρμογής φάκελο πληρωμής δικαιούχων και 
προβαίνουν στην αναγνώριση και εκκαθάριση της δα¬ 
πάνης. 

Ο φάκελος πληρωμής περιλαμβάνει: 

1. Συγκεντρωτικό φύλλο ελέγχου (οΓιβοΚ ΙίεΙ) των στοι¬ 
χείων που ελέγχθηκαν αναλυτικά, υπογεγραμμένο από 
έναν ελεγκτή και τον Προϊστάμενο της Δ/νσης Κτηνι¬ 
ατρικής Ν.Α. 

2. Αναλυτική Κατάσταση Πληρωμής υπογεγραμμένη 
από τους αρμόδιους ελεγκτές του προγράμματος. 

3. Ανακεφαλαιωτική Κατάσταση Πληρωμής με ανα¬ 
γνώριση και εκκαθάριση της δαπάνης υπογεγραμμένη 
από έναν ελεγκτή, τον Προϊστάμενο του Τμήματος και 
τον Προϊστάμενο της Δ/νσης Κτηνιατρικής Ν.Α. 

4. Βεβαίωση του Νομάρχη για την πραγματοποίηση 
των απαιτούμενων ελέγχων σύμφωνα με τις Εθνικές και 
Κοινοτικές διατάξεις. 

Αρθρο 15 

Πληρωμή 

1. Οι Φορείς Υλοποίησης του μέτρου μετά την υπο¬ 
βολή των αιτήσεων πληρωμής/ δηλώσεων εφαρμογής, 
τη διεξαγωγή των διοικητικών, διασταυρωτικών και επι¬ 
τόπιων ελέγχων που προβλέπονται από τις Εθνικές και 
Κοινοτικές διατάξεις και λαμβάνοντας υπόψη τα αποτε¬ 
λέσματα των φύλλων διοικητικών και επιτόπιων ελέγ¬ 
χων συντάσσουν Ετήσια Έκθεση Απολογισμού, η οποία 
αποστέλλεται πριν την πληρωμή στον ΟΠΕΚΕΠΕ. 

2. Στη συνέχεια, εκδίδουν Αναλυτική Κατάσταση Πλη¬ 
ρωμής των δικαιούχων η οποία περιλαμβάνει αναλυτικά 
στοιχεία των δικαιούχων καθώς και των κυρώσεων, όπου 
αυτές έχουν επιβληθεί. Επιπλέον συντάσσουν Ανακε¬ 
φαλαιωτική Κατάσταση Πληρωμής όπου αναφέρονται 
συνολικά σε επίπεδο Νομού ο αριθμός των δικαιούχων, 
ο αριθμός των ζώων, το συνολικό ποσό της ενίσχυσης 
διαχωρίζοντας την Εθνική από την Κοινοτική συμμετοχή 
και το συνολικό ποσό των κυρώσεων. Στην Ανακεφα¬ 
λαιωτική Κατάσταση όπου αναγράφεται και η Κοινο¬ 
τική συμμετοχή πραγματοποιείται η αναγνώριση και 
εκκαθάριση της αιτούμενης δαπάνης. Αντίγραφα των 
καταστάσεων πληρωμής αναρτώνται στα γραφεία των 
αρμόδιων Φορέων Υλοποίησης του μέτρου, στο Δήμο 
και στη Νομαρχία προκειμένου να λάβουν γνώση οι 
δικαιούχοι για τα χρηματικά ποσά που δικαιούνται και 
να υποβάλλουν τυχόν ενστάσεις σε προθεσμία είκοσι 
(20) εργάσιμων ημερών από την ημερομηνία ανάρτησης. 
Οι ενστάσεις κρίνονται από τριμελή επιτροπή σύμφωνα 
με το άρθρο 13 της παρούσας. Οι εν λόγω ενστάσεις 
δεν προσβάλουν σε καμία περίπτωση τα αποτελέσματα 
των επιτόπιων ελέγχων. 

3. Τ έλος, συντάσσουν Συγκεντρωτικό Φύλλο Ελέγχου 
(ΟΤιβοΚ-ΙίΒΐ) το οποίο συνοδεύει το φάκελο πληρωμής και 
στο οποίο περιλαμβάνεται «Βεβαίωση Επιλεξιμότητας 
Δαπανών». 

4. Ο φάκελος πληρωμής αποστέλλεται, εντός 3 μηνών 
από την καταληκτική ημερομηνία υποβολής των αιτή¬ 
σεων πληρωμής, στην αρμόδια Δ/νση του ΟΠΕΚΕΠΕ 
(Δ/νση ΟΣΔΕ - Τμήμα Συνοδευτικών Μέτρων και Μέτρων 
Αγροτικής Ανάπτυξης) η οποία διενεργεί τον έλεγχο 
των δικαιολογητικών, συντάσσει φύλλο ελέγχου σχετικά 
με τα δικαιολογητικά των φακέλων και το διαβιβάζει, 
ενημερώνοντας εγγράφως για το ποσό της Κοινοτικής 

συμμετοχής στην αρμόδια Δ/νση Οικονομικού - Τμήμα 
Λογιστηρίου για την έκδοση εντολής πληρωμής. 

5. Η εντολή πληρωμής εκδίδεται ανά αρμόδιο Φο¬ 
ρέα Υλοποίησης. Στη συνέχεια η εντολή αποστέλλεται 
προς εκταμίευση στο τραπεζικό ίδρυμα με το οποίο 
συνεργάζεται ο ΟΠΕΚΕΠΕ. Οι λογαριασμοί των δικαι¬ 
ούχων πιστώνονται αυτόματα με μαγνητικά αρχεία, 
στα οποία περιλαμβάνονται τα στοιχεία της αναλυτι¬ 
κής κατάστασης δηλαδή, τα στοιχεία των δικαιούχων, 
το ποσό της ενίσχυσης ανά δικαιούχο, ο τραπεζικός 
λογαριασμός τους, το τραπεζικό ίδρυμα στο οποίο έχει 
ανοιχθεί ο σχετικός λογαριασμός, ο Α.Φ.Μ. και το συνο¬ 
λικό ποσό που έχει αναγνωρισθεί και εκκαθαρισθεί με 
την συγκεκριμένη εντολή πληρωμής. Η προαναφερόμενη 
αναλυτική κατάσταση με την επιβεβαίωση πίστωσης 
των λογαριασμών καθώς και τυχόν απορρίψεις από 
τα αρχεία αυτά, αποστέλλονται με μαγνητικά αρχεία 
από το τραπεζικό ίδρυμα στη Δ/νση Πληροφορικής 
του Υπουργείου Αγροτικής Ανάπτυξης και Τροφίμων, 
η οποία τα διαβιβάζει στους αρμόδιους Φορείς Υλο¬ 
ποίησης για τις σχετικές διορθώσεις. Μέχρι τη μηχα¬ 
νογραφική υποστήριξη των καθεστώτων οι αναλυτικές 
καταστάσεις της παραγράφου 2 του παρόντος άρθρου 
επιστρέφονται στους αρμόδιους φορείς υλοποίησης 
με τη σχετική βεβαίωση πίστωσης. Το αρμόδιο για την 
πληρωμή τραπεζικό ίδρυμα με το οποίο συνεργάζεται 
ο ΟΠΕΚΕΠΕ εντός 3 εργάσιμων ημερών μετά τη λήψη 
της εντολής πληρωμής πιστώνει τους λογαριασμούς 
των δικαιούχων. 

Άρθρο 16 

Παρακολούθηση και Έλεγχος των Πληρωμών 

1. Οι Φορείς Υλοποίησης του μέτρου μετά την παρα¬ 
λαβή των ηλεκτρονικών αρχείων πίστωσης των λογα¬ 
ριασμών των δικαιούχων, τα οποία τους διαβιβάζει η 
Διεύθυνση Πληροφορικής του Υπουργείου Αγροτικής 
Ανάπτυξης & Τροφίμων ή των αναλυτικών καταστάσε¬ 
ων πληρωμής με τη βεβαίωση πίστωσης, συντάσσουν 
έκθεση συμφωνίας ανά εντολή πληρωμής η οποία απο- 
στέλλεται στον ΟΠΕΚΕΠΕ. 

2. Ο ΟΠΕΚΕΠΕ αποστέλλει κάθε μήνα στην Υπηρεσία 
Εφαρμογής του μέτρου (Δ/νση Κ.Α.Φ.Ε.) και στην Αρχή 
Διαχείρισης του ΕΠΑΑ συγκεντρωτική κατάσταση πλη¬ 
ρωμής για το καθεστώς της παρούσας σε ηλεκτρονική 
κι έντυπη μορφή. 

3. Μέχρι την έναρξη της μηχανογραφικής υποστήριξης 
του προγράμματος όλες οι διαδικασίες οι σχετικές με 
τη μηχανογράφηση που περιγράφονται στην παρούσα 
θα πραγματοποιούνται χειρόγραφα στο μέτρο που αυτό 
είναι δυνατό. 

Αρθρο 17 

Τήρηση Δικαιολογητικών 

Όλα τα δικαιολογητικά των φακέλων πληρωμής απο- 
στέλλονται στο πρωτότυπο στον οργανισμό πληρωμής 
(ΟΠΕΚΕΠΕ) ενώ θεωρημένα αντίγραφα τηρούν οι Φορείς 
Υλοποίησης του μέτρου. 

Αρθρο 18 

Κυρώσεις 

1. Δήλωση ανακριβών στοιχείων 

α. Δικαιούχοι που υποβάλλουν από πρόθεση ανακριβή 
στοιχεία προκειμένου να επωφεληθούν της ενίσχυσης 
της παρούσας αποκλείονται για χρονικό διάστημα δύο 
(2) ετών από την ενίσχυση του καθεστώτος του άξονα 
5 του ΕΠΑΑ και τυχόν χορηγηθείσες ενισχύσεις αναζη- 
τούνται ως αχρεωστήτως καταβληθείσες. 


β. Δικαιούχοι που υποβάλλουν όχι από πρόθεση ανα¬ 
κριβή στοιχεία και επωφελούνται της ενίσχυσης της 
παρούσας αποκλείονται για χρονικό διάστημα ενός (1) 
έτους από την ενίσχυση του καθεστώτος του άξονα 5 
του ΕΠΑΑ. 

2. Μη τήρηση συμβατικών υποχρεώσεων 

α. Δικαιούχοι οι οποίοι κατά τον έλεγχο διαπιστώνεται 
ότι δεν έχουν προβεί στη σήμανση των ζώων τους υφί- 
σταται τις κυρώσεις της παραγράφου Ι.β ανωτέρω. Στην 
περίπτωση επανάληψης ή μη άμεσης συμμόρφωσης υφί- 
στανται τις κυρώσεις της παραγράφου 1 α ανωτέρω. 

β. Δικαιούχοι οι οποίοι διακόπτουν το πρόγραμμα πριν 
τη λήξη των συμβατικών τους υποχρεώσεων χωρίς να 
συντρέχουν λόγοι ανωτέρας βίας ή/και χωρίς να δια¬ 
σφαλίζουν την ανάληψη των δεσμεύσεων από διάδοχο 
ή να μετατρέπουν μετά από έγκριση την αναληφθείσα 
υποχρέωση σε άλλη τουλάχιστον ισοδύναμου περιβαλ¬ 
λοντικού αποτελέσματος, τότε τα τυχόν καταβληθέντα 
ποσά αναζητούνται ως αχρεωστήτως καταβληθέντα. 

γ. Προκειμένου περί διαφορών μεταξύ δηλωθέντων και 
πιστοποιηθέντων αριθμών ζώων, ισχύουν οι κυρώσεις 
του ΟΣΔΕ.» 

3. Εκπρόθεσμη αίτηση πληρωμής -Μη υποβολή αίτη¬ 
σης πληρωμής 

Δικαιούχοι οι οποίοι δεν υποβάλλουν εμπρόθεσμα τις 
ετήσιες αιτήσεις πληρωμής χωρίς να συντρέχουν λόγοι 
ανώτερης βίας υφίστανται τις ακόλουθες κυρώσεις: 

α. Για κάθε εμπρόθεσμη εργάσιμη ημέρα και μέχρι 
25 εργάσιμες ημέρες το ετήσιο ποσό της ενίσχυσης 
μειώνεται κατά 1% ενώ 

β. Για καθυστερήσεις υποβολής πέραν των 25 εργάσι¬ 
μων ημερών δε χορηγείται καμία ενίσχυση για το συγκε¬ 
κριμένο έτος. Εφόσον δεν υποβληθεί καθόλου αίτηση 
πληρωμής χωρίς να συντρέχουν οι λόγοι ανωτέρας βίας, 
υφίσταται τις κυρώσεις της παραγράφου 1 α. 

4. Έλεγχοι 

Δικαιούχοι οι οποίοι απουσιάζουν αδικαιολόγητα μετά 
από προειδοποίηση, είτε αρνούνται τον έλεγχο, είτε δη¬ 
λώνουν αδυναμία συγκέντρωσης των ζώων τους (που 
ισοδυναμεί με άρνηση ελέγχου) και εν γένει εμποδίζουν 
τον έλεγχο που πραγματοποιούν τα Εθνικά και Κοινοτικά 
Όργανα υφίστανται τις κυρώσεις της παραγράφου 1 β του 
ίδιου άρθρου. Επίσης κάθε απειλή ή χρήση βίας από μέ¬ 
ρους του παραγωγού σε βάρος των ελεγκτών συνεπάγεται 
απόρριψη του από την ενίσχυση για το τρέχον έτος. 

Ο παραγωγός έχει τη δυνατότητα ένστασης σύμφωνα 
με τα αναφερόμενα στο άρθρο 13 της παρούσας. 

5. Κυρώσεις σύμφωνα με την κτηνιατρική νομοθεσία 

Δικαιούχοι οι οποίοι δεν συμμορφώνονται σύμφωνα με 

την εθνική και κοινοτική νομοθεσία σχετικά με τη σήμαν¬ 
ση και καταγραφή των αιγοπροβάτων υφίστανται τις κυ¬ 
ρώσεις που προβλέπονται στο άρθρο 23 παρ. 1 του νόμου 
248/1914 (ΦΕΚ ΙΙΟΑ') όπως αυτό αντικαταστάθηκε από το 
άρθρο 13 παρ. 2 του νόμου 2538/1997 (ΦΕΚ 242 Α'). 

Αρθρο 19 

Αχρεωστήτως Καταβληθέντα Ποσά 

Τυχόν αχρεωστήτως καταβληθέντα ποσά για μια συ¬ 
γκεκριμένη περίοδο συμψηφίζονται με τα δικαιούμενα 
ποσά επόμενων περιόδων, από το ίδιο ή άλλο μέτρο ή 
καθεστώς ενισχύσεων, ενώ στις περιπτώσεις που τα 
ποσά δεν επαρκούν θα αναζητούνται με τη διαδικασία 
του άρθρου 28 του ν. 2520/1997 (ΦΕΚ 137 Α) όπως τρο¬ 
ποποιήθηκε και συμπληρώθηκε με το άρθρο 2 του ν. 
1732/1999 (ΦΕΚ 154 Α) και το άρθρο 23 του ν. 2954/2001. 

Αρθρο 20 

Ανώτερη Βία - Φυσικές Περιστάσεις 

1. Περιπτώσεις ανώτερης βίας δύναται να χαρακτηρι- 
σθούν τα ακόλουθα έκτακτα περιστατικά: 

α. Ο θάνατος του δικαιούχου ή η ανικανότητά του 
να ασκήσει δραστηριότητα για μεγάλο χρονικό διά¬ 
στημα. 

β. Η φυσική καταστροφή του φυτικού ή ζωικού κεφα¬ 
λαίου ή των κτιριακών και λοιπών εγκαταστάσεων. 

γ. Η αναγκαστική απαλλοτρίωση της περιουσίας του 
δικαιούχου για λόγους δημοσίου συμφέροντος και υπό 
τον όρο ότι αυτή δεν ήταν δυνατόν να προβλεφθεί μέχρι 
την ημερομηνία υπογραφής της σύμβασης. 

δ. Μια επιζωοτία ή ενζωοτία που θίγει το σύνολο ή 
μέρος του κοπαδιού του δικαιούχου (συμπεριλαμβάνεται 
και η υποχρεωτική σφαγή). 

2. Οι κυρώσεις που προβλέπονται στο άρθρο 18 δεν 
εφαρμόζονται επίσης και σε μεμονωμένες περιπτώσεις 
συνδεδεμένες με τις φυσικές συνθήκες διαβίωσης του 
κοπαδιού, όπου ο υπολογισμός της οικονομικής ενί¬ 
σχυσης πραγματοποιείται με βάση το ζωικό κεφάλαιο 
και όπου ο κάτοχος της εκμετάλλευσης δεν μπορεί να 
εκπληρώσει την υποχρέωση του ως προς τη διατήρηση 
του ζωικού κεφαλαίου. Ως φυσικές περιστάσεις δύναται 
να χαρακτηριστούν οι εξής περιπτώσεις : 

α. Απώλεια ζώου λόγω ασθένειας που δεν υπάγεται σε 
περιπτώσεις ανωτέρας βίας, ή λόγω θνησιμότητας στην 
εκμετάλλευση συνεπεία δυσμενών καιρικών συνθηκών. 

β. Απώλεια ζώου συνέπεια ατυχήματος, πνιγμού, αρ- 
πακτικών ζώων και πτηνών για τα οποία δεν ευθύνεται 
ο κάτοχος της εκμετάλλευσης. 

3. Οι περιπτώσεις ανώτερης βίας και φυσικών περι¬ 
στάσεων για να εξετασθούν θα πρέπει οι δικαιούχοι που 
τις επικαλούνται να υποβάλλουν, στον αρμόδιο φορέα 
υλοποίησης του μέτρου, αίτηση με τα σχετικά παρα¬ 
στατικά που τεκμηριώνουν τους λόγους εντός χρονικού 
διαστήματος 30 ημερών από την ημερομηνία που είναι 
σε θέση να το πράξουν. 

Αιτήσεις που υποβάλλονται εκπρόθεσμα δεν εξετά¬ 
ζονται. 

4. Οι περιπτώσεις που αναγνωρίζονται από τον φο¬ 
ρέα υλοποίησης του μέτρου ως φυσικές περιστάσεις 
κοινοποιούνται στον ΟΠΕΚΕΠΕ. 

5. Οι αιτήσεις ανωτέρας βίας με τα σχετικά δικαιο- 
λογητικά και την εισηγητική έκθεση του φορέα υλο¬ 
ποίησης του μέτρου υποβάλλονται στον ΟΠΕΚΕΠΕ, ο 
οποίος κρίνει την έκβαση των περιπτώσεων αυτών. Στις 
περιπτώσεις που κρίνεται αναγκαίο ζητείται σχετική 
γνωμοδότηση από το Ειδικό Γ ραφείο Κοινοτικού Δικαίου 
στο Υπουργείο Αγροτικής Ανάπτυξης και Τροφίμων. 

ΚΕΦΑΛΑΙΟ Ε' 

ΕΝΙΣΧΥΣΕΙΣ ΗΣΣΟΝΟΣ ΣΗΜΑΣΙΑΣ 

Αρθρο 21 

Εφαρμογή και τήρηση προτύπων 

1. Το καθεστώς με τους όρους επιλεξιμότητας του 
συγχρηματοδοτούμενου καθεστώτος δύναται να εφαρ- 
μοσθεί με απόφαση του Υπουργού Αγροτικής Ανάπτυξης 
και Τροφίμων και με τη μορφή κρατικών ενισχύσεων. 

2. Για τη χορήγηση της ενίσχυσης (ύψος, σώρευση, 
έλεγχος, κανόνες χορήγησης) τηρούνται οι διατάξεις 
των άρθρων 3 και 4 του Καν. 1860/2004 σχετικά με 
την εφαρμογή των άρθρων 87 και 88 της συνθήκης. Το 
συνολικό ύψος ενίσχυσης που μπορεί να χορηγηθεί στο 
πλαίσιο εφαρμογής του παρόντος άρθρου δεν μπορεί 
να υπερβεί τα 3.000 ΕΥΡΩ ανά εκμετάλλευση για διά¬ 
στημα 3 ετών. 

Τ ο συνολικό ποσό όλων των εθνικών ενισχύσεων ήσ- 
σονος σημασίας σε διάστημα 3 ετών για την Ελλάδα 
δεν μπορεί να ξεπεράσει τις 34.965.000 ΕΥΡΩ. 


3. Λεπτομέρειες εφαρμογής του παρόντος ορίζονται 
με απόφαση του Υπουργού Αγροτικής Ανάπτυξης και 
Τροφίμων. 

Κ Ε Φ Α Λ Α I Ο ΣΤ' 

ΔΗΜΟΣΙΟΝΟΜΙΚΕΣ ΚΑΙ ΛΟΙΠΕΣ ΔΙΑΤΑΞΕΙΣ 

Αρθρο 22 

Πιστώσεις Συγχρηματοδοτούμενου καθεστώτος 

1. Οργανισμός Πληρωμής ορίζεται ο ΟΠΕΚΕΠΕ 

2. Η συνολική δαπάνη (εθνική και κοινοτική συμμετοχή) 
που προκύπτει από την εφαρμογή του μέτρου, βαρύνει 
τον Ειδικό Λογαριασμό Εγγυήσεων Γεωργικών Προϊ¬ 
όντων (ΕΛΕΓΕΠ), ο οποίος χρηματοδοτείται από τον 
Κ.Α.Ε. 5323 του Τακτικού Προϋπολογισμού του Υπουρ¬ 
γείου Αγροτικής Ανάπτυξης και Τροφίμων. 

3. Με Κοινή Απόφαση των Υπουργών Οικονομικών 
και Αγροτικής Ανάπτυξης και Τροφίμων καθορίζεται 
το ετήσιο ύψος δαπανών και το ποσό χρηματοδότησης 
του ΕΛΕΓΕΠ με βάση τον χρηματοδοτικό πίνακα του 
ΕΠΑΑ, όπως εγκρίνεται κάθε φορά από την Ευρωπαϊκή 
Επιτροπή. Για την πληρωμή των δικαιούχων των συγ- 
χρηματοδοτούμενων ενεργειών εγκρίνεται καταρχήν 
πίστωση ύψους μέχρι 1 εκ. ΕΥΡΩ για τις δαπάνες του 
έτους 2006. 

4. Δικαιούχος της Κοινοτικής Συμμετοχής έχει κα¬ 
θοριστεί το Ελληνικό Δημόσιο. Με τις χρηματοδοτή¬ 
σεις που καταβάλλονται από το ΕΓΤΠΕ - Εγγυήσεις, θα 
μεταφέρεται το ποσό που αντιστοιχεί στην κοινοτική 
συμμετοχή, στο Λογαριασμό του Ελληνικού Δημοσίου 
στο κεντρικό κατάστημα της Τράπεζας της Ελλάδος. 

Αρθρο 23 

Έγκριση Πιστώσεων 
για ΕνισχύσειςΉσσονος Σημασίας 

Για την εφαρμογή του καθεστώτος ήσσονος σημασί¬ 
ας - κρατικών ενισχύσεων τρέχοντος έτους εγκρίνεται 
πίστωση ύψους 5.000.000,00 ΕΥΡΩ σε βάρος της πίστω¬ 
σης του Κ.Α.Ε. 5323 του Τακτικού Προϋπολογισμού του 
Υπουργείου Αγροτικής Ανάπτυξης και Τροφίμων. 

Αρθρο 24 

Λειτουργικές Δαπάνες 

Γ ια την εφαρμογή και υλοποίηση από τη Δ/νση Κ.Α.Φ.Ε. 
και τις κτηνιατρικές υπηρεσίες των Ν.Α. του καθεστώτος 
της παρούσας και ιδίως για δαπάνες δημοσιοποίησης, 
εκτύπωσης και διανομής εντύπου υλικού, προμήθειας 
συσκευών αναγνώρισης ηλεκτρονικών μέσων σήμανσης, 
οδοιπορικών και εκτός έδρας αποζημιώσεων εγκρίνεται 
επιπλέον πίστωση ύψους 300.000 ΕΥΡΩ ετησίως για τη 
Δ/νση Κ.Α.Φ.Ε. σε βάρος του Κ.Α.Ε. 5323. 

Η κατανομή του ανωτέρω ποσού ανά ενέργεια και 
φορέα, ο τρόπος πληρωμής και δικαιολόγησης γίνεται 
με ευθύνη της Διεύθυνσης Κ.Α.Φ.Ε. της Γ ενικής Διεύθυν¬ 
σης Κτηνιατρικής του Υπουργείου Αγροτικής Ανάπτυξης 
και Τροφίμων. 

Αρθρο 25 

Γ ενικές και Εξουσιοδοτικές Διατάξεις 

Α. Ο Υπουργός Αγροτικής Ανάπτυξης και Τροφίμων 
πέραν των ειδικών εξουσιοδοτήσεων στα επί μέρους 
άρθρα, εξουσιοδοτείται με απόφασή του : 

- να τροποποιεί τα Παραρτήματα της παρούσας 

- να καθορίζει λεπτομέρειες και κάθε άλλο αναγκαίο 
μέτρο για την εφαρμογή της παρούσας. 

Β. Τα έντυπα και οι πίνακες που είναι αναγκαία για την 
εφαρμογή της παρούσας καθορίζονται από τον Υπουρ¬ 
γό Αγροτικής Ανάπτυξης και Τροφίμων. 

Αρθρο 26 
Παραρτήματα 

Παρατίθενται τα Παραρτήματα 1, 2 και 3 τα οποία 
έχουν ως ακολούθως : 

ΠΑΡΑΡΤΗΜΑ 1 


ΑΙΤΗΣΗ 

ΕΝΤΑΞΗΣ ΣΤΟ ΠΡΟΓΡΑΜΜΑ ΕΝΙΣΧΥΣΗΣ ΓΙΑ ΤΗΝ ΤΗΡΗΣΗ ΤΟΥ ΠΡΟΤΥΠΟΥ ΤΗΣ 
ΗΛΕΚΤΡΟΝΙΚΗΣ ΣΗΜΑΝΣΗΣ ΑΙΓΟΠΡΟΒΑΤΩΝ ΣΤΟ ΠΛΑΙΣΙΟ ΤΟΥ ΜΕΤΡΟΥ 5.1 ΤΟΥ ΕΠΑΑ. 


Προς : 

Αρ. Πρωτ. : 

Ημερομηνία: 


Συμπληρώνεται από την Υπηρεσία | 


1. Στοιχεία κατόχου : ΦΥΣΙΚΟ ΠΡΟΣΩΠΟ □ ΝΟΜΙΚΟ ΠΡΟΣΩΠΟ □ 


ΟΝΟΜΑΤΕΠΩΝΥΜΟ/ ΕΠΩΝΥΜΙΑ 

ΠΑΤΡΩΝΥΜΟ . 

Α.Δ.Τ. 

ΤΑΧ. Δ/ΝΣΗ/ΕΔΡΑ . 

ΝΟΜΟΣ. 

2. Στοιχεία εκμετάλλευσης : 

1) ΚΩΔ. ΑΡΙΘ. ΕΚΜΕΤΑΛΛΕΥΣΗΣ : 
ΕΔΡΑ ΕΚΜΕΤΑΛΛΕΥΣΗΣ : 


. Α.Φ.Μ. 

. ΔΗΜΟΣ/ΚΟΙΝ. 

Τ.Κ. :. ΤΗΛ.: 


3 


Α. Χειμερινή διαμονή : ΔΗΜΟΣ/ΚΟΙΝ. ΝΟΜΟΣ. 

ΟΙΚΙΣΜΟΣ/ΤΟΠΟΘΕΣΙΑ. ΚΩΔ. ΑΓΡΟΤΕΜΑΧΙΟΥ 

Β. Θερινή διαμονή : ΔΗΜΟΣ/ΚΟΙΝ.ΝΟΜΟΣ. 

ΟΙΚΙΣΜΟΣ/ΤΟΠΟΘΕΣΙΑ.ΚΩΔ. ΑΓΡΟΤΕΜΑΧΙΟΥ 


η εκμετάλλευσή βρίσκεται σε περιοχή που έχει χαρακτηριστεί ως ορεινή, ημιορεινή ή μειονεκτική : 


ΝΑΙ □ ΟΧΙ □ 


ΑΡΙΘ. ΑΙΓΟΠΡΟΒΑΤΩΝ 


2) ΚΩΔ. ΑΡΙΘ. ΕΚΜΕΤΑΛΛΕΥΣΗΣ : 
ΕΔΡΑ ΕΚΜΕΤΑΛΛΕΥΣΗΣ: 

Α. Χειμερινή διαμονή : ΔΗΜΟΣ/ΚΟΙΝ 
ΟΙΚΙΣΜΟΣ/ΤΟΠΟΘΕΣΙΑ... 
Β. Θερινή διαμονή : ΔΗΜΟΣ/ΚΟΙΝ 

ΟΙΚΙΣΜΟΣ/ΤΟΠΟΘΕΣΙΑ... 


3 


ΝΟΜΟΣ. 

ΚΩΔ. ΑΓΡΟΤΕΜΑΧΙΟΥ 

...ΝΟΜΟΣ. 

ΚΩΔ. ΑΓΡΟΤΕΜΑΧΙΟΥ 


η εκμετάλλευσή βρίσκεται σε περιοχή που έχει χαρακτηριστεί ως ορεινή, ημιορεινή ή μειονεκτική : 


ΝΑΙ □ ΟΧΙ □ 


ΑΡΙΘ. ΑΙΓΟΠΡΟΒΑΤΩΝ 


1. Δεν είμαι δικαιούχος στο καθεστώς πρόωρης συνταξιοδότησης Π 

2. Οι παραπάνω εκμεταλλεύσεις αποτελούν αντικείμενο και άλλων καθεστώτων ενίσχυσης στο πλαίσιο του ΕΠΑΑ 1 2 . 
Αν ναι σε ποια ; 


3. Είμαι πολύτεκνος (3 παιδιά και άνω) ΝΑΙ □ ΟΧΙ Π 

4. Είμαι άτομο με αναπηρία ΝΑΙ □ ΟΧΙ Ο 

5. Έχω ενταχθεί σε σχέδιο βελτίωσης ή σε πρόγραμμα νέων γεωργών ΝΑΙ □ ΟΧΙ □ 

Παρακαλώ να με εντάξετε στο πρόγραμμα ενίσχυσης για την τήρηση του προτύπου της ηλεκτρονικής σήμανσης των 
αιγοπροβάτων. 

Δηλώνω υπεύθυνα και γνωρίζοντας τις κυρώσεις που προβλέπονται από τις διατάξεις της παρ.6 του άρθρου 22 του 
Ν. 1599/1986, την αλήθεια των παραπάνω. 

Συνημμένα υποβάλλω: 


Ο/Η ΑΙΤ 

(Υπογραφή) 


1. Ε.Π.Α.Α. Έγγραφο Προγραμματισμού Αγροτικής Ανάπτυξης 

2. Θεώρηση υπογραφής από το φορέα που παραλαμβάνει την αίτηση 

ΠΑΡΑΡΤΗΜΑ 2 

ΠΕΡΙΕΧΟΜΕΝΟ ΦΑΚΕΛΟΥ ΑΊΤΗΣΗΣ ΕΝΤΑΞΗΣ ΣΤΟ ΠΡΟΓΡΑΜΜΑ ΕΝΙΣΧΥΣΗΣ 

ΤΩΝ ΠΡΟΤΥΠΩΝ 


Ο φάκελος που συνοδεύει την αίτηση ένταξης στο καθεστώς ενίσχυσης των προτύπων 
περιλαμβάνει: 

1. εκκαθαριστικό της εφορίας για να διαπιστωθεί αν ο αϊτών είναι κατά κύριο επάγγελμα 
γεωργός 

2. φωτοαντίγραφο του δελτίου ταυτότητος όταν πρόκειται για φυσικό πρόσωπο 

3. πιστοποιητικό οικογενειακής κατάστασης στην περίπτωση πολυτέκνων 

4. πιστοποιητικό υγειονομικής επιτροπής στην περίπτωση ατόμου με αναπηρία 

5. αποδεικτικό απόφασης ένταξης σε σχέδιο βελτίωσης ή σε πρόγραμμα νέων γεωργών 

6. βεβαίωση από τον Δήμαρχο ή τον Πρόεδρο της Κοινότητας εφόσον πρόκειται για 
μετακινούμενο κτηνοτρόφο σε ορεινή ή μειονεκτική περιοχή (Δημοτικό/ Κοινοτικό 
διαμέρισμα/ Οικισμός) 

7. υπεύθυνη δήλωση του αιτούντα ότι, αναλαμβάνει την υποχρέωση από την ημερομηνία 
υπογραφής της σύμβασης και καθ’ όλη την περίοδο χορήγησης της ενίσχυσης : 

α. να διατηρεί εκμετάλλευση αιγοπροβάτων 

β. να προβαίνει στη σήμανση (συμβατική και ηλεκτρονική) των ζώων του σύμφωνα με 
τη διαδικασία και τις προϋποθέσεις που ορίζονται στην ΚΥΑ 263493/27.7.04 (ΦΕΚ 
1253 Β') όπως ισχύουν κάθε φορά 
γ. να τηρεί τις διατάξεις της εθνικής και κοινοτικής νομοθεσίας 
δ. να παραμείνει στο πρόγραμμα μέχρι τη λήξη της σύμβασης του 
ε. να υποβάλλει κατ’ έτος αίτηση πληρωμής /δήλωση εφαρμογής 
στ. να δέχεται και να διευκολύνει τους ελέγχους που πραγματοποιούν Εθνικά και 
Κοινοτικά Όργανα. 

8. φωτοαντίγραφο της σχετικής σελίδας του μητρώου της εκμετάλλευσης όπου φαίνεται η 
απογραφή του ζωικού κεφαλαίου. 

ΠΑΡΑΡΤΗΜΑ 3 
ΚΡΙΤΗΡΙΑ ΑΞΙΟΛΟΓΗΣΗΣ 


Κατά την αξιολόγηση των αιτήσεων υποψηφιότητας λαμβάνονται υπόψη τα παρακάτω 
κριτήρια : 


ΚΡΙΤΗΡΙΑ 

ΒΑΘΜΟΛΟΓΙΑ 

1. άτομο με αναπηρία 

4 


2. πολύτεκνος με 3 παιδιά και άνω 



3. έδρα εκμετάλλευσης σε ορεινή ή μειονεκτική περιοχή ή μετακινούμενη 
σε ορεινή ή μειονεκτική περιοχή 

3 


4. φυσικό πρόσωπο ηλικίας μέχρι 40 ετών 

2 


5. γεωργός που εκτρέφει κατά κύριο λόγο αιγοπρόβατα 

2 


6. κατά κύριο επάγγελμα γεωργός 

2 


7. γεωργός που έχει ενταχθεί σε σχέδιο βελτίωσης ή σε πρόγραμμα νέων 
γεωργών 

2 


8. δυναμικότητα εκμετάλλευσης μέχρι 100 αιγοπρόβατα ηλικίας άνω των 
έξι μηνών 

2 


9. δυναμικότητα εκμετάλλευσης πάνω από 100 και μέχρι 300 αιγοπρόβατα 
ηλικίας άνω των έξι μηνών 

1 


ΣΥΝΟΛΟ 


20 


Οι περιπτώσεις που δεν αναφέρονται στον πίνακα βαθμολογούνται με μηδέν. 


Άρθρο 27 
Έναρξη ισχύος 

Η απόφαση αυτή ισχύει για τις αιτήσεις που υποβάλλονται για το έτος 2006 και τα επόμενα έτη. 
Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Μάίου 2006 

οι ΥΠΟΥΡΓΟΙ 


ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΠΕΤΡΟΣ ΔΟΥΚΑΣ 

